OKRESNÁ PROKURATÚRA RUŽOMBEROK 
Dončova 8, 034 53 Ružomberok 1	

Číslo: 1 Pv 73/16/5508	Ružomberok  16.06.2016
EEČ: 2-42-49-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Ružomberok

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
a
poškodenou:  
1.	XXXXX 
dátum narodenia: XXXXX 
trvalé bydlisko: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 200 € 
Peňažná suma určená na všeobecne prospešné účely: 50 € 
Konkrétny adresát peňažnej sumy určenej na všeobecne prospešné účely: Občianske združenie Stonožka objavuje svet, so sídlom Materská škola, Riadok 4, XXXXX.
Suma odovzdaná štátu na peňažnú pomoc obetiam trestnej činnosti: 25 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ XXXXX pod spisovou značkou ORP-19/DI-RK-2016.

na tom skutkovom základe, že: 
dňa 17.02.2016 v čase o 12.05 h viedla osobné motorové vozidlo zn. XXXXX, ev. č. RK-084BY po ulici Námestie A. Hlinku v Ružomberku, kde pri vchádzaní do križovatky predmetnej komunikácie s ulicou Kalvárska, z cesty označenej ako vedľajšia nedala prednosť v jazde vozidlu zn. XXXXX, ev. č. RK-753BM, prichádzajúce po ceste označenej ako hlavná cesta, ktoré v tom čase viedla XXXXX, nar. XXXXX, v smere jazdy od mestského cintorína, následkom čoho došlo ku kolízii predmetných vozidiel, pri dopravnej nehode došlo ku zraneniu XXXXX, ktorá podľa znaleckého posudku utrpela zranenia krčnej časti chrbtice – natiahnutie šľachovo väzivového aparátu, pomliaždenie mäkkých častí hlavy a pomliaždenie hornej časti ľavého stehna s dobou PN, liečenia a obmedzenia obvyklého spôsobu života v trvaní 4 týždne, škoda na vozidlách bola najmenej 3300, - Eur.  
 
Odôvodnenie:

            Uznesením povereného príslušníka, OR PZ ODI XXXXX sp. zn. ORP-19/DI-RK-2016 z 12.03.2016 bolo podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
         Spáchanie skutku bolo obvinenej okrem jej priznania preukázané aj výpoveďou poškodenej XXXXX, svedka XXXXX a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            Obv. XXXXX a poškodená uzavreli dňa 26.05.2016 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodená od obvinenej požadovala náhradu škody vo výške 200,- Eur, ktorú poškodenej uhradila poštovou poukážkou. 
 
        Obvinená slobodne, vážne, zrozumiteľne a určito vyhlásial, že spáchala skutok, za ktorý je stíhaná.	
            
          Obv. XXXXX zložila na účet Okresnej prokuratúry v Ružomberku peňažnú  výške 50,- Eur, pričom adresátom sumy 25,- Eur je Občianske združenie Stonožka objavuje svet, so sídlom Materská škola, Riadok 4, XXXXX XXXXX, IČO: 42070511, č. účtu SK8656000000008349139001, kde z uvedenej sumy 50,- Eur patrí štátu na peňažnú pomoc obetiam trestnej činnosti 50% podľa osobitného zákona.

Poškodená spolu s obvinenou pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinená zložila na účet Okresnej prokuratúry XXXXX. 
        
          Táto suma je primeraná závažnosti spáchaného trestného činu.
    
          Obvinená a poškodená s týmto spôsobom vybavenia veci v prípravnom konaní vyslovili súhlas. 
    	
      Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 
	 
          Preto som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Juraj Stankoviansky 
prokurátor